འོན་ཀྱང་།འགའ་རེ་ཞིག་གིས།འུ་དུམ་བཙན་པོས་ཤེས་རིག་གི་འགལ་ཟླ་གཅིག་སྒྲིལ་བྱེད་པ་དེ་ནི་ནོར་བ་མ་ཡིན་ཏེ།ཁོའི་ནོར་བ་ནི་རྗེས་ལུས་ཀྱི་ཤེས་རིག་ཞིག་གིས་ཡར་ཐོན་ཅན་གྱི་ཤེས་རིག་ཞིག་ལ་གཅིག་སྒྲིལ་བྱས་པ་དེ་ཡིན་ཟེར།བཤད་ཚུལ་འདི་ནི་ཕྱོགས་ལྷུང་གི་སྐད་ཆ་ཞིག་ཡིན་པ་མ་ཟད།སྒེར་གཅོད་ལ་རྒྱབ་སྐྱོར་འཚོལ་ཐབས་བྱེད་པའི་བཤད་སྲོལ་ཞིག་ཡིན།ཁོ་པ་ཚོས་བོན་ལ་རྗེས་ལུས་ཀྱི་ཤེས་རིག་གི་མིང་སྦྱར་བ་དེ་ལས་ཕྱོགས་ལྷུང་གི་ཆ་མངོན་པར་ཐོན་འདུག་པ་མ་ཟད།ང་ཚོས་བོད་ཀྱི་ལོ་རྒྱུས་ཀྱི་ཕམ་ཁ་གཉིས་པ་ལ་དཔྱད་ཞིབ་བྱས་ན།བཤད་ཚུལ་དེ་ལ་གནས་ལུགས་ལྡན་མིན་གསལ་ཐུབ།